Rolv Werner Erichsen
Store norske leksikon,Samfunn,Medier,Aviser,Avisredaktører
Rolv Werner Erichsen var en norsk avisredaktør og medieleder. Han er mest kjent fra tiden som redaktør i Morgenbladet og som administrerende direktør i Norsk Telegrambyrå (NTB).
Werner Erichsen startet aviskarrieren som journalist i Morgenbladet i 1919. Han var redaktør i Akersposten fra 1925 til 1931, da han vendte tilbake til Morgenbladet. Werner Erichsen ble nyhetsredaktør i avisen i 1938 og var administrerende direktør fra 1939 til 1947. Han var dessuten redaktør fra 1941 til 1943 og fra 1945 til 1958.Rolv Werner Erichsen var administrerende direktør i Norsk Telegrambyrå fra 1961 til oppnådd pensjonsalder i 1970. Han var generalsekretær i Norsk Redaktørforening fra 1971 til 1978.Erichsen utgav flere pressehistoriske bøker, blant annet Norsk Presseforbunds historie For ytringsfrihet under ansvar, Norske Avisers Landsforenings historie Samarbeide og konkurranse i norsk presse gjennom 50 år, og Streif fra Nasjonalforeningens 50-årige historie (alle utgitt i 1960), og Norsk Redaktørforenings 25-årsskrift For presse- og ytringsfrihet (1975). Utmerkelse Ridder av 1. klasse av St. Olavs Orden, 1954 Les mer i Store norske leksikon Werner Erichsen i Norsk biografisk leksikon massemedier